L’alcalde de Sagunt visita les instal·lacions de la nova tenda de Leroy Merlin
01 de juny 2018

![Imagen 1](/media/yz2l1c2t/97_maq_visita_leroy_05.jpg)![Imagen 2](/media/iamc1x0a/97_maq_visita_leroy_03.jpg)

![](/media/owlp0i34/97_c_visita_leroy_02.jpg)  
  

L'alcalde de Sagunt, Quico Fernández, ha visitat hui les instal·lacions de la nova tenda de Leroy Merlin situada en el parc comercial VidaNova Parc. Així mateix, també han assistit el regidor de Manteniment, Pepe Gil; el regidor de Promoció Econòmica, Miguel Chover; el regidor d'Activitats, Guillermo Sampedro; la diputada Teresa García i Francisco Crispín, portaveu del PSPV-PSOE de l'Ajuntament de Sagunt. Per part de Leroy Merlin han estat presents el director de la tenda, Andrés Blázquez; el director regional de Leroy Merlin de la zona de Levante, Iñigo Pérez; i el responsable d'Expansió de Leroy Merlin Levante, Borja Ambarri.

  

La companyia ha invertit 20 milions d'euros per a l'execució d'esta nova tenda que comptarà amb una superfície comercial de més de 8.600 metres quadrats. La tenda ha suposat la creació de 120 llocs de treball directes i 40 indirectes entre els servicis de transport, instal·lació, seguretat, neteja, etc. D'esta manera, la companyia afavorix la dinamització de la zona en la qual se situa, suposant un important actiu per a les economies locals.

  

Leroy Merlin, gran superfície especialitzada en decoració, bricolatge, jardineria i construcció oferirà als veïns de Sagunt el millor assessorament sobre condicionament de la llar i disposarà de 30.000 referències en estoc i més de 170.000 sota comanda, dividides en 13 seccions: il·luminació, sanitari, fusta, eines, materials de construcció, electricitat-lampisteria-calor, decoració, pintura, ferreteria i ordenació, jardí, moqueta, cuines i ceràmica.

  

L'obertura de Leroy Merlin a Sagunt s'emmarca en el Pla d'Expansió 2017-2021 de la companyia, que preveu l'obertura de 31 nous punts de venda a Espanya, suposant una inversió de 608 milions d'euros i la creació de 4.000 llocs de treball directes i aproximadament 1.500 indirectes.

​  

![](/media/fjwpncgv/97_c_visita_leroy_01.jpg)  
![](/media/jcpoxl1y/97_c_visita_leroy_04.jpg)  

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-visita-les-instal-lacions-de-la-nova-tenda-de-leroy-merlin/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-visita-les-instal-lacions-de-la-nova-tenda-de-leroy-merlin/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-visita-les-instal-lacions-de-la-nova-tenda-de-leroy-merlin/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-visita-les-instal-lacions-de-la-nova-tenda-de-leroy-merlin/)